stanford-oval/wikipedia huggingface dataset:
דריק מיי
דיסקוגרפיה > סינגלים

Let's Go" (1986)" (עם X-Ray)
Nude Photo" (1987)" (תחת השם Rhythim Is Rhythim)
Strings of Life" (1987)" (תחת השם Rhythim Is Rhythim)
It Is What It Is" (1988)" (תחת השם Rhythim Is Rhythim)
Sinister" / "Wiggin" (1988)" (תחת השם Mayday)
Beyond the Dance" (1989)" (תחת השם Rhythim Is Rhythim)
The Beginning" (1990)" (תחת השם Rhythim Is Rhythim)
Icon" / "Kao-tic Harmony" (1993)" (תחת השם Rhythim Is Rhythim)
הערות שוליים

1 2 3  "Interview: Derrick May – The Secret of Techno (archived)". Mixmag. 1997. אורכב מהמקור ב-30 באפריל 2013. נבדק ב-25 ביולי 2012. {{cite web}}:  (עזרה)תחזוקה - ציטוט: bot: original URL status unknown (link)
1 2 3 4 5  John Bush. "Derrick May | Biography & History". AllMusic. נבדק ב-24 ביוני 2021. {{cite web}}:  (עזרה)
↑  "Midnight Club: Street Racing – Credits". Allgame.com. 2010-10-03. אורכב מ-המקור ב-16 בנובמבר 2014. נבדק ב-2013-12-27. {{cite web}}:  (עזרה)
↑  Telekom (8 בדצמבר 2015). "Mentors: Stacey Pullen On Learning the Ropes From Derrick May". Electronic Beats (באנגלית אמריקאית). נבדק ב-2016-03-17. {{cite web}}:  (עזרה)
↑  "Electronic Music Festival at Hart Plaza". The Michigan Chronicle (באנגלית). אורכב מ-המקור ב-2016-04-19.
↑  "Techno DJ Derrick May accused of sexual assault by four women". The Guardian. 12 בנובמבר 2020. {{cite news}}:  (עזרה)
↑  "Women provide accounts of sexual harassment and assault by Derrick May". Resident Advisor.
↑  "Multiple women report sexual assault and harassment by Derrick May". DJMag.com. 12 בנובמבר 2020. {{cite web}}:  (עזרה)
↑  "DJ Derrick May denies accusations of sexual assault from four women". NME. 13 בנובמבר 2020. {{cite web}}:  (עזרה)
↑  Yoo, Noah (13 בנובמבר 2020). "Derrick May Accused of Sexual Misconduct by Multiple Women, Files Defamation Lawsuit". Pitchfork.com. {{cite web}}:  (עזרה)
↑  DeVito, Lee, Techno DJ Derrick May faces sexual assault allegations (אורכב 19.03.2021 בארכיון Wayback Machine), Detroit Metro Times, Euclid Media Group, LLC. Thu, Nov 19, 2020, 2:05 PM.
↑  Derrick May Drops Defamation Case Against Sexual Assault Accuser, Selector, Feb 26, 2021.
| --- | --- |
בקרת זהויות :  BnF: cb14015272j (data)  GND: 134708474  ISNI: 0000 0001 1450 7062  LCCN: no00010022  MusicBrainz: 371c8525-8111-4497-83ba-1ead9d7ed148  NKC: xx0060931  SUDOC: 166588733  VIAF: 85693860   WorldCat (עם VIAF): 85693860
האחים עוודאללה

האחים עאדל ועמאד עוודאללה היו מחבלים בכירים בזרוע הצבאית של חמאס ביהודה ושומרון לאחר הריגת יחיא עיאש, לכידת חסן סלאמה והרג מוחי א-דין א-שריף, שנמצא ירוי ברכבו, שעלה באש. עאדל עוודאללה היה ראש הזרוע הצבאית של חמאס באמצע שנות ה-90 של המאה ה-20.
חייהם

עאדל עוודאללה נולד ב-1967 באל-בירה. החל באמצע שנות ה-80 בלימודי מתמטיקה באוניברסיטת אל-קודס במזרח ירושלים, אולם עבר לאחר זמן קצר ללימודי שפה וספרות ערבית באוניברסיטת בית לחם. נעצר על ידי ישראל באינתיפדה הראשונה בגין פעילותו בחמאס.
לאחר הריגתו של יחיא עיאש, שהיה מפקד הזרוע הצבאית של החמאס בגדה, תפס את מקומו חסן סלאמה, וביחד עם מוחמד דף, מפקד הזרוע הצבאית של החמאס ברצועת עזה, הובילו את פיגועי הנקמה על הרג עיאש.
אחרי לכידתו של סלאמה בחברון והרג א-שריף, שנמצא ירוי במכוניתו בעודה עולה באש, נטל לידיו עאדל עוודאללה את הפיקוד על הזרוע הצבאית. אחיו, שהיה גם הוא בכיר בחמאס, נתפס על ידי אנשיו של ג'יבריל רג'וב, וישב בכלא ביריחו. באוגוסט 1998 נמלט מכלאו ביריחו, ופגש את אחיו בכפר ליד חברון, שם נהרגו על ידי כוח של הימ"מ באוקטובר 1998, בראשותו של מפקד היחידה דוד בן-שימול, בעקבות מידע מודיעיני של השב"כ.
חמאס הודיע אז וגם לאחר מכן, בעיקר אחרי מבצע חומת מגן, שהוא רואה ברג'וב את האחראי למותם של האחים עוודאללה, שכן להערכתו בריחת עמאד מהכלא הייתה מבוימת, ובעצם איפשרו לו לברוח מתוך ידיעה שייפגש עם אחיו, שהיה המטרה העיקרית בעיני רג'וב ובעיני ישראל.
במקום שבו נהרגו האחים עוודאללה נמצא ארכיון ובו מידע רב על פעילות החמאס בגדה, דבר שעזר לאתר ולתקוף פעילים רבים של החמאס בגדה.
את מקומם כמפקד הזרוע הצבאית של חמאס בגדה תפס מחמוד אבו הנוד, שכעבור זמן נהרג על ידי צה"ל בסיכול ממוקד.
הערות שוליים

↑  שלום ירושלמי צילום: ברקאי, קול קורא במדבר, באתר nrg‏, 24 בדצמבר 2003.
↑  יואב לימור, צומת המוביל, באתר ynet, 6 באוגוסט 2008.
הדליקה הגדולה בבוקרשט

הדליקה הגדולה, ציור בצבע מים מאת מוסטקוף
בעירת הכנסייה הקדוש גאורגה החדש
חריטה של הדליקה הגדולה
הדליקה הגדולה בבוקרשט (ברומנית: Marele incendiu din București או Focul cel Mare) הייתה האסון הגדול ביותר שפגע אי פעם בבוקרשט, בירת רומניה ולפני כן בירת נסיכות ולאכיה ובמהלכו נשרף רבע מהשטח הבנוי של העיר.
הדליקה התחילה ביום 23 במרץ 1847, בחג הפסחא והתפשטה במהירות הודות לרוח שנשבה ולתגובה המאוחרת של התושבים. באותה תקופה לא היה קיים שירות מכבי אש קבוע ודליקות כובו בידי מתנדבים ותושבים הנוגעים בדבר. הסוחרים הניחו את מרכולתם במרכז הרחוב וזה הפריע לנחפזים לכבות את הדליקה ולהובלת המים.
הדליקה התחילה ממעשה שובבות של בן הקלוצ'ר, זינקה דרגנסקו, שירה כלפי עליית הגג, שם היה קש יבש שניצת מיד. האש התפשטה בגדה השמאלית של דמבוביצה, במזרח העיר, באזור המסחרי המבוסס, שם היו בתי עץ צפופים. האש שרפה 1,850 מבנים, כולל 1,142 בתי עסק, 686 בתים פרטיים, 10 בתי הארחה ו-12 כנסיות, בעיקר במגזרים "הצבע האדום" ו"הצבע השחור". 15 אנשים איבדו את חייהם בדליקה ורבים נכוו, 2,681 מתוך אוכלוסייה של כמאה אלף תושבים. נגרמו נזקים עצומים בחומר, שהוערכו ביותר ממאה מיליוני לאי.
שיקום העיר

אחרי הדליקה, כשנודעו תוצאותיה, נרתמו רבים לתרום לשיקום העיר ועזרה לתושבים שאיבדו כל רכושם. גאורגה ביבסקו, שליט ולאכיה באותה תקופה, שעזר במו ידיו בכיבוי הדליקה, פתח את רשימת התורמים עם 6,000 מטבעות זהב. המיטרופליה והבישופויות תרמו 500,000 לאי, המנזרים תרמו 700,000 לאי, דרגטורים שונים וגם מעבר לגבול של אז, בנסיכות מולדובה אספו תרומות והעבירו אותן בידי וסילה אלכסנדרי לסיוע תושבי בוקרשט. גם החצרות האימפריאליים של האימפריה הרוסית, האימפריה העות'מאנית והאימפריה האוסטרו-הונגרית, שרצו לשמור על השפעתם בוולאכיה, שלחו תרומות גדולות. סוחרי המערב והבנקאים, שהיו קשורים למסחר הרומני, שלחו תרומות באמצעות הבנקאים סימון פון סינה, משפחת רוטשילד ואחרים.
סה"כ נאספו 3,123,295 לאי וחולקו לנפגעים 2,587,864 לאי. היו סופרים שתרמו תגמולים לספרם, התיאטרון תרם הכנסות של הצגה, יישובים אחרים תרמו מקופתם, התורמים היו רבים ומגוונים, תרמו סכומים גדולים וגם פעוטים. חלק מהכסף הופנה לבנייה מחדש של הכנסיות, שעלו באש וחלק אחר לפיצוי בעלי קרקע, שהולאמה בהזדמנות זו, כדי שהרחובות החדשים יהיו רחבים יותר ומתוכננים.
כתוצאה מהשריפה התאפשרה בנייה חדשה במרכז העיר, בנייה מאבן עם גגות פח. הסוחרים בנו לעצמם בתי אבן בני שתי קומות, בקומה הראשונה בית העסק ובקומה השנייה חדרי המגורים. התארגן גם שירות קבוע של מכבי אש.
הערות שוליים

↑  החל מ-1806 חולקה בוקרשט, אז בירת נסיכות ולאכיה, ל-5 מגזרים שנשאו שמות של צבעים. שינוי של שנת 1906 צמצם את מספר המגזרים לארבעה.
↑  מטבע זהב היה שווה באותו זמן 31 לאי
היחידה המבצעית לתגובה מהירה

| --- | --- |


 
 מידע כללי
 מדינה:  אוקראינה 
 תחום שיפוט:  אוקראינה אוקראינה
 תאריך הקמה:  4 במרץ 2016 
 מטה מרכזי:  קייב 
 עובדים:  600
 https://kord.np.gov.ua
 
היחידה המבצעית לתגובה מהירה (באוקראינית: Корпус Оперативно-Раптової Дії) המכונה בקיצור KORD היא יחידת משימות מיוחדת של המשטרה הלאומית באוקראינה, שנועדה לפתור מצבי חירום מורכבים ונחשבת ליחידת המבצעים המיוחדת של המשטרה, המקבילה לימ"מ הישראלי.
היסטוריה

ב-12 במרץ 2015 הודיע שר הפנים של אוקראינה ארסן אבקוב בדו"ח "100 ימי פעילות ממשלתית: הדרך להתייצבות" כי תוקם יחידת מצבעים מיוחדת על בסיס גדודים מיוחדים וכוחות מיוחדים של משרד הפנים והיא תיקרא בשם KORD.
ב-28 באוקטובר 2015 החלה קבלתם של מועמדים לשירות ביחידה באקדמיה הלאומית לענייני פנים, הממוקמת בקייב. בסך הכל נבדקו כ-1.3 אלף מועמדים לשירות ביחידה המשטרתית המיוחדת. ב-4 במרץ 2016, 37 הלוחמים הראשונים של קבוצת "A" של הכוחות המיוחדים של KORD, לאחר שעברו מבחנים וקורס הכשרה של חודשיים, החלו בתפקידיהם. ראש המשטרה הלאומית חטיה דקנואידזה ציינה כי היה זה יום הוא יום היסטורי נוסף בתולדות המשטרה הלאומית באוקראינה. במהלך קורס הכשרה של חודשיים, אנשי היחידה אימצו את הניסיון והטקטיקה של ביצוע פעולות מיוחדות של המשטרה בארצות הברית.
ב-17 במרץ 2016, במסגרת הקמתה של תוכנית הגנת עדים במסגרת KORD של המשטרה הלאומית באוקראינה, החלו האימונים הראשונים עם שירות המרשל האמריקני וכעבור שבועיים קיבלו 17 מדריכי קבוצת "B" של הכוחות המיוחדים של KORD של המשטרה הלאומית באוקראינה תעודות על סיום ההכשרה. גם ביום זה, 1 באפריל, החלה בחירת המועמדים ליחידות KORD ברחבי אוקראינה. הכוחות המיוחדים היו אמורים לגייס 3,076 שוטרים. ב-22 ביולי 2016, נציג FBI העביר לחיילים האוקראינים תעודות סיום הקורס הבסיסי בכלי נשק וטקטיקות מיוחדים. במשך עשרה ימים, מדריכים מה-FBI שיתפו את חוויותיהם במעצר שוטרי אכיפת החוק עם אנשי הכוחות המיוחדים של משטרת KORD.
היחידה מופיעה בסצנת הפתיחה של הסרט Tenet, בבימויו של כריסטופר נולאן.
משימות

בין המשימות העיקריות של היחידה הם:
פיתוח, הכנה וביצוע פעולות מיוחדות ללכידת עבריינים מסוכנים;
דיכוי פשעים שבוצעו על ידי חברי ארגוניפשע;
שחרור בני ערובה;
מתן תמיכה בניהול מבצעי איתור;
מתן תמיכה ליחידות משטרה אחרות כדי להבטיח לכידת עבריינים;
השתתפות במבצעי מלחמה בטרור בשיתוף פעולה עם המרכז למלחמה בטרור של שירות הביטחון של אוקראינה;
מחקר שיטות עבודה של יחידות זרות דומות בתחום;
הקפדה על ביצוע אמצעי אבטחה לאנשים המעורבים בהליך פלילי.
הערות שוליים

↑  "МІНІСТЕРСТВО ВНУТРІШНІХ СПРАВ УКРАЇНИ - 958". zakon.rada.gov.ua. נבדק ב-2020-05-22.
↑  "МІНІСТЕРСТВО ВНУТРІШНІХ СПРАВ УКРАЇНИ - 987". zakon.rada.gov.ua. נבדק ב-2020-05-22.
היפ הופ אלטרנטיבי

| --- | --- |
הראפר הבריטי-אמריקאי אם אף דום, שמתאים למאפיינים רבים של הראפ האלטרנטיבי, במסיכת הברזל שלו
הראפר הבריטי-אמריקאי אם אף דום, שמתאים למאפיינים רבים של הראפ האלטרנטיבי, במסיכת הברזל שלו
 מקורות סגנוניים:  היפ הופ • פאנק (Funk) • פופ • רוק • ג'אז • רית'ם אנד בלוז • מוזיקת נשמה • רגאי • מוזיקה עממית • מוזיקה אלקטרונית
 מקורות תרבותיים:  סוף שנות השמונים של המאה ה-20, ארצות הברית
 מוצא:  ארצות הברית 
 פופולריות מיינסטרים:  מעט פופולריות באמצע שנות התשעים, בשנות האלפיים הז'אנר היה הכי פופולרי במוזיקת ההיפ הופ
 
היפ הופ אלטרנטיבי (ידוע גם בתור ראפ אלטרנטיבי והיפ הופ ניסיוני) הוא תת-ז'אנר במוזיקת היפ הופ שמקיף את כל סוגי ההיפ הופ שלא מזוהים עם המיינסטרים. היפ הופ אלטרנטיבי מתייחס אל אמנים שלא מתאימים לאף מהסוגות בהיפ הופ, כגון גנגסטא והארדקור. במקום זאת, הם משלבים פאנק, פופ, רוק, ג'אז, נשמה, רגאי, מוזיקה אלקטרונית ואפילו מוזיקה עממית. ראפ אלטרנטיבי הוא ז'אנר ניסיוני, ולכן האמנים מקיימים את המאפיינים של המוזיקה הניסיונית, לדוגמה - אמנים נוטים לדחות את מבנה שיר הראפ המסורתי ומעדיפים ליצור מבנים מורכבים או פשוטים (לדוגמה - שיר שכולו בית אחד). אמני ראפ אלטרנטיבי נוטים לקבל שבחים מהמבקרים, אך הרדיו וחברות התקליטים לרוב מתעלמים מהם ולרוב רואים בהם כעול כלכלי.
היפ הופ אלטרנטיבי החל להתפתח בסוף שנות השמונים בארצות הברית. עלייתו של ההיפ הופ האלטרנטיבי נמנעה בעקבות העלייה של הווסט קוסט גנגסטא ראפ, שהתחיל גם כן באותה תקופה. תחייה מחדש החלה באמצע שנות התשעים כשהציבור הכללי החל להתעניין במוזיקת אינדי, אך הפופולריות של התנועה בקרב מאזיני ההיפ הופ נקטעה בעקבות עלייה של אמני היפ הופ יותר "טהור". בסוף שנות התשעים התנועה צברה שוב מומנטום, ובשנות האלפיים הראפ האלטרנטיבי הצליח מאוד, בעיקר בזכות הירידה במכירות הגנגסטא ראפ, והז'אנר נהיה הפופולרי ביותר במוזיקת ההיפ הופ, כשאמנים מרחבי ארצות הברית כמו אאוטקאסט וקניה וסט היו בראש המצעדים. בשנות האלפיים-ועשר אמנים אלטרנטיביים רבים מבריטניה ומארצות הברית מצליחים להגיע אל קהל נרחב בזכות האינטרנט, כשהראפ האלטרנטיבי נהיה פופולרי מאוד בשירותי מוזיקה כמו סאונדקלאוד.
מאפיינים > מאפיינים מוזיקליים

היפ הופ אלטרנטיבי הוא ז'אנר ניסיוני ויש לו הרבה מהמאפיינים של מוזיקה ניסיונית. לעיתים קרובות המונח "היפ הופ אלטרנטיבי" מתייחס אל כל פיוז'ן של היפ הופ עם ז'אנר אחר. לדוגמה, אל להקת הג'אז ראפ א טרייב קולד קווסט מתייחסים לרוב כלהקת ראפ אלטרנטיבי. ראפרים אלטרנטיביים דוחים את מבנה שיר הפופ והראפ המסורתיים ומשנים את אורך ואת מבנה השירים שלהם. בביטים שלהם אמני היפ הופ אלטרנטיבי לוקחים השראה מז׳אנרים אחרים ומשתמשים רבות בדגימות משונות. אל ראפרים העושים ראפ לו-פיי ואל ראפרים המשתמשים באוטו-טיון (לא לצורכי שירה) מתייחסים לרוב כאל אלטרנטיביים.
מאפיינים > מאפיינים תרבותיים

לרוב ראפרים אלטרנטיביים הם גם מהאנדרגראונד, אך המונחים "אנדרגראונד ראפ" ו"ראפ אלטרנטיבי" אינם חופפים. ראפ אלטרנטיבי מתייחס גם למספר מאפיינים ליריים ומוזיקליים, והאנדרגראונד ראפ מתייחס רק לדחייה של שאיפות כלכליות. חלק כביר מן האנדרגראונד ראפ הוא גנגסטר או הארדקור, דבר הסותר את היותו בהכרח אלטרנטיבי. יתר על כן, ישנם ראפרים אלטרנטיביים שהצליחו מסחרית, דבר הסותר את החפיפה ביניהם. לדוגמה - האלבום Speakerboxxx/The Love Below של זוג הראפ האלטרנטיבי אאוטקאסט מכר מעל עשרה מיליון עותקים. דוגמה נוספת לסתירה בין המונחים הוא האלבום Illmatic של הראפר נאז שבהתחלה מכר 60,000 עותקים והיה אלבום אנדרגראונד וגם נחשב זה שקטע את הפופולריות של אמנים אלטרנטיביים כמו א טרייב קולד קווסט באותה תקופה.
מאפיינים > תכנים ליריים

ראפרים אלטרנטיביים, במיוחד באנדרגראונד, נוטים להיות פואטיים יותר מאשר הגנגסטא ראפרים וההארדקור ראפרים. ראפרים אלטרנטיביים גם נמנעים מלדבר על רצח, תכשיטים, מין, ובכללי כל המוטיבים בראפ המיינסטרים מופיעים מעט ומגוחכים בהיפ הופ האלטרנטיבי.
הערות שוליים

↑  Alternative Rap Music Genre Overview | AllMusic, AllMusic
↑  De La Soul | Biography, Albums, Streaming Links | AllMusic, AllMusic
↑  "Gold & Platinum - RIAA". RIAA (באנגלית אמריקאית). נבדק ב-2018-03-20.
↑  "2002, Hiphop's Year One: Nas, Mobb Deep and Wu-Tang Clan Face 9/11" (באנגלית). נבדק ב-2018-03-20.
הולנד באירוויזיון הילדים 2018

הולנד באירוויזיון הילדים 2018 השתתפה עם השיר "Samen" אותו ביצעו הצמד מקס ואנה. השיר סיים במקום ה-14 עם 91 נקודות.
לפני אירוויזיון הילדים > בחירת השיר והנציג

ב-29 בספטמבר 2018 התקיימה תחרות לבחירת השיר והנציג לתחרות.
בתחרות זכו מקס ואנה עם השיר "Samen" שסיימו עם 34 נקודות.
לפני אירוויזיון הילדים > בחירת השיר והנציג > השירים המשתתפים

| סדר | מבצע | שיר | ניקוד> חבר המושבעים הצעיר | ניקוד> חבר המושבעים המבוגר | ניקוד> קהל | סה"כ | מקום |
| --- | --- | --- | --- | --- | --- | --- | --- |
| 1 | Remix | "What Girls Do" | 8 | 9 | 9 | 26 | 3 |
| 2 | אנה ומקס | "Samen" | 12 | 10 | 12 | 34 | 1 |
| 3 | Kiya | "Butterflies" | 9 | 8 | 8 | 25 | 4 |
| 4 | אנה | "Touch Each Other's Heart" | 10 | 12 | 10 | 32 | 2 |
באירוויזיון הילדים

פרק זה לוקה בחסר. אנא תרמו לוויקיפדיה ו.  יש להשלים את טבלת הניקוד.
מקס ואנה הופיעו בסדר ה-6 על הבמה, אחרי רוסיה ולפני אזרבייג'ן. הולנד סיימה במקום ה-13 עם 91 נקודות.
באירוויזיון הילדים > נקודות שהוענקו להולנד

| חבר השופטים המבוגר> 12 נקודות | חבר השופטים המבוגר> 10 נקודות | חבר השופטים המבוגר> 8 נקודות | חבר השופטים המבוגר> 7 נקודות | חבר השופטים המבוגר> 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים הצעיר
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים המומחים
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |
באירוויזיון הילדים > נקודות שהוענקו על ידי הולנד

| ציון | חבר השופטים המבוגר | חבר השופטים הצעיר |
| --- | --- | --- |
12 נקודות: 
10 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: 
2 נקודות: 
1 נקודות:
ראו גם

אירוויזיון הילדים 2018
הארי פוטר וגביע האש

ערך זה עוסק בספר הרביעי בסדרת הארי פוטר. אם התכוונתם לסרט על ספר זה, ראו .
| --- | --- |

כריכת המהדורה העברית של הספר
 מידע כללי
 מאת:  ג'יי קיי רולינג 
 שפת המקור:  אנגלית 
 תורגם לשפות:  יותר מ-67 שפות
 סוגה:  פנטזיה
 מקום התרחשות:  אדמות הוגוורטס, ווינינג תחתית, הנגלטון הקטנה, סקוטלנד 
 תקופת התרחשות:  1994, 1995 
 הוצאה
 תאריך הוצאה:  8 ביולי 2000
 הוצאה בעברית
 הוצאה:  פרוזה
 תרגום:  גילי בר-הלל
 מספר עמודים:  660
 פרסים
 פרס הוגו לרומן הטוב ביותר (2001) 
 סדרה
 ספר קודם:  הארי פוטר והאסיר מאזקבאן
 הספר הבא:  הארי פוטר ומסדר עוף החול
 קישורים חיצוניים
 הספרייה הלאומית:  003447534, 002115263
 
הארי פוטר וגביע האש (באנגלית: Harry Potter and the Goblet of Fire) הוא הספר הרביעי בסדרת ספרי "הארי פוטר" של הסופרת ג'יי קיי רולינג. הספר יצא לאור בשנת 2000 וגרסתו בתרגום לעברית מאת גילי בר-הלל, יצאה לאור באפריל 2001. על ספר זה מבוסס סרט באותו השם שיצא לאקרנים בשנת 2005. הספר זכה בפרס הוגו לשנת 2001.
על כריכת הספר בעברית מצוירים ארבעת משתתפי טורניר הקסמים המשולש: סדריק דיגורי, הארי פוטר, ויקטור קרום ופלר דלאקור. בנוסף, נראים בציור גם דרקון, סוהרסן וכלב שחור (סיריוס).
עלילה > רצח פרנק ברייס

הסיפור מתחיל בבית רידל, חמישים שנים לפני זמן הסיפור, כאשר טום ואנדרולו רידל הצעיר (לורד וולדמורט לעתיד) רוצח את אביו, טום רידל, ואת סבו וסבתו, הורי אביו, שכולם היו מוגלגים. הסיפור חוזר להווה בו וולדמורט חוזר לבית אביו עם זנב תולע (פיטר פטיגרו) ומשוחח איתו על תוכניותיו להרוג את הארי ועל מעשיו לברטה ג'ורקינס. במשך שיחתם מצותת מאחורי דלת החדר מוגל בשם פרנק ברייס, גנן הבית, אך חשאיותו מופרת כאשר נגיני, נחשית המחמד של וולדמורט, עוברת בפתח. נגיני מספרת על כך לאדונה הלחשנן (בעל יכולת לדבר עם נחשים), אשר מזמין את פרנק פנימה ורוצח אותו. באותה העת, במרחק של שלוש מאות קילומטרים מתעורר הארי פוטר בבהלה לאחר שראה את כל המתרחש בחלומו.
עלילה > משחק הגמר העולמי בקווידיץ'

העלילה חוזרת לדרך פריווט בביקור פתע רועש של הוויזלים בבית הדרסלים.
הוויזלים לוקחים את הארי אליהם הביתה בעזרת אבקת פלו.
בבית הוויזלים הוא נפגש גם עם ידידתו הרמיוני גריינג'ר ולראשונה הוא פוגש את ביל וצ'ארלי, שני אחיו הבוגרים של רון. ארתור, אביו של רון, יוצא לעזור לעין-הזעם, הילאי (צייד קוסמי אופל) לשעבר, אחרי שהלה מזעיק אותם וטוען שהייתה לו פריצה בבית (עין-הזעם הוא פרנואיד קיצוני ולכן הם לא מייחסים לתקיפה חשיבות). מהמחילה הולכים הארי, הוויזלים והרמיוני לגמר אליפות העולם בקווידיץ' יחד עם איימוס דיגורי ובנו סדריק, תלמיד בוגר בהוגוורטס (בית הפלפאף). באליפות העולם מכיר הארי את ברטי קראוץ', ראש המחלקה לשיתוף פעולה בינלאומי בקסמים (פרסי, אחיו של רון, עובד בתור עוזרו האישי של קראוץ׳ ומעריץ אותו), אדם שומר-חוק ורציני, ואת לודו בגמן, שחקן קווידיץ' בעברו שעובד כראש מחלקת אירועי הספורט במשרד הקסמים. החבורה יושבת בתא העליון של האצטדיון יחד עם שר הקסמים, משפחת מאלפוי ומספר שגרירים מבולגריה ומאירלנד (הקבוצות המתחרות). בגמן מפסיד לפרד ולג'ורג', אחיו התאומים של רון (שחוסכים כסף על מנת לפתוח חנות תעלולים) כסף רב בהימור על המשחק. בסיום המשחק מתחילה התפרעות של אוכלי מוות, שפוגעים בבעל חניון הלילה המוגלגי ומשפחתו. שרביטו של הארי נעלם, ולפתע מופיע בשמיים האות האפל, הסימן של וולדמורט, ואוכלי המוות בורחים. ווינקי, גמדונת הבית של קראוץ', נתפסת כששרביטו של הארי ברשותה, מתגלה שהשרביט שבידה הוא שהזמין את האות האפל. (אך הזימון היה כנראה מעשה של אחד מאוכלי המוות שגנב להארי את השרביט). קראוץ' מפטר את ווינקי, שמתחננת בפניו בדמעות שיסלח לה וייתן לה להמשיך לשרת אותו. הרמיוני מזדעזעת מהיחס של קראוץ' לגמדונת הבית שלו.
עלילה > טורניר הקוסמים המשולש

הארי חוזר לבית הספר, שם ילמד אותם הילאי בשם עין הזעם מודי התגוננות מפני כוחות האופל.
בהוגוורטס, נערך הטורניר עתיק היומין - "טורניר הקוסמים המשולש".
טורניר הקוסמים המשולש הוא טורניר אשר בו מתחרים שלושה מתחרים, מבתי ספר שונים (הוגוורטס, בובאטון שבצרפת ודורמשטרנג שבצפון אירופה) ועליהם לעבור 3 משימות מכשילות, בלתי-ידועות מראש, שבהן המתחרים מבצעים את המשימה והשופטים נותנים להם ניקוד על הביצוע. היות שהמשימות עלולות להוביל למותם, ועקב תקלות קטלניות שהיו בטורנירים קודמים, הוחלט לאפשר השתתפות מגיל 17 בלבד, ורמת הבטיחות גברה. בחירת המתחרים מתבצעת על ידי גביע האש: מכניסים לתוכו פתק עם שם התלמיד ושם בית הספר. אך קרה מקרה מוזר מהגביע שהוציא את השמות של המשתתפים בתחרות: פלר דלאקור מבובאטון, סדריק דיגורי מהוגוורטס וויקטור קרום מדורמשטרנג, יצא פתק נוסף - ושמו של הארי פוטר נכתב עליו. אף שהוחלט לא לשתף בטורניר תלמידים צעירים, אומר קראוץ' (האחראי מטעם משרד הקסמים) כי אין זו אלא מגבלת בטיחות ומאחר ששמו של הארי יצא מהגביע הוא ישתתף בתחרות וימלא אחר המשימות.
שלוש המשימות בהתחלה לא ידועות ועל המתחרים לנסות להסתגל. רוב התלמידים בהוגוורטס בטוחים שהארי הכניס את שמו לגביע ובזים לו. הארי מתיידד עם סדריק ומגלה לו שבמשימה הראשונה המתחרים יצטרכו להילחם בדרקונים, לאחר שהאגריד גילה לו זאת. סדריק, מצדו, משיב להארי טובה ונותן לו רמז על המשימה השנייה, שבה על המתמודדים להשיב אדם היקר להם ממעמקי האגם. בסוף המשימה השנייה הארי היה תיקו עם סדריק בניקוד.
עלילה > שובו של וולדמורט

בסיומה של המשימה השלישית הארי וסדריק מגיעים לגביע יחדיו ומחליטים לקחת אותו ביחד כיוון שכל אחד מהם עזר לשני במהלך המשימות, מתברר שהגביע היה מפתח-מעבר ושניהם משוגרים לבית קברות, בו ממתינים הלורד וולדמורט ומשרתו פיטר פטיגרו. פטיגרו רוצח את סדריק בעזרת קללת אבדה קדברה וקושר את הארי למצבת הקבר של טום רידל האב. בעזרת שיקוי המורכב מעצם מקבר אביו של וולדמורט הנמצא בבית הקברות, דמו של הארי וידו הימנית הכרותה של פטיגרו, חוזר וולדמורט לחיים בצורתו השלמה ומזמן את אוכלי המוות.
הוא כועס על אייברי, שטען להגנתו בזמנו שאולץ על ידי קללת אימפריוס. הוא סלח ללוציוס מאלפוי, וולדן מקנייר, קראב, גויל, ונוט. הוא שיבח את שלושת הלסטריינג'ים שבאזקבאן, והזכיר שלושה אוכלי מוות שנהרגו תחת פיקודו (כנראה אוון רוזייר, ווילקס ורגולוס), אחד שהיה "מוג לב מכדי לחזור... הוא ישלם על כך", אחד ש"כנראה נטש אותי לנצח... הוא ייהרג, כמובן" ואחד שנותר משרתו הנאמן ביותר, ונמצא כעת בהוגוורטס. לקהל הנוכחים הוא מספר לאוכלי המוות את קורותיו מאז היעלמותו, מסע ההישרדות שלו, וכיצד הנסיבות הובילו אותו למצוא את זנב-תולע, את ברטה ג'ורקינס שאולצה בעינויים למסור מידע על הטורניר ממשרד הקסמים, ועל פעילותו של אוכל המוות הנאמן בהוגוורטס שהביא אליו את הארי.
וולדמורט מציין כי הוא התכוון להשתמש בדמו של אויבו המושבע, הארי פוטר, כדי להפוך לחסין מכל, ולפגוע בו מבלי להפגע בעצמו (כפי שקרה בספר הראשון). הוא מוכיח זאת באמצעות כך שהוא מענה את הארי בעזרת קללת קרושיאטוס.
וולדמורט פונה לחסל את הארי, אבל נותן לו הזדמנות להילחם "בדומה לאביו". הארי וולדמורט נלחמים זה בזה, אך כאשר נלחמים מתחברים השרביטים של הארי ווולדמורט ומן החיבור הזה יצאו הדים, מעין ישויות רוחניות של קרבנותיו האחרונים של וולדמורט: סדריק המבקש מהארי להחזיר את גופתו, ברטה ג'ורקינס ופרנק ברייס שמעודדים אותו, והוריו. הדי קורבנותיו מסיחים את דעתו של וולדמורט והארי מצליח לחמוק ולחזור להוגוורטס יחד עם גופתו של סדריק דיגורי.
עלילה > סוף השנה בהוגוורטס

עין הזעם מודי לוקח את הארי למשרדו ומגלה לו שהוא בעצם קראוץ' הבן (אוכל מוות שברח מאזקבאן), ובעזרת שיקוי פולימיצי התחזה כל השנה למודי. קראוץ' מגלה לו גם שהוא הכניס את שמו של הארי לגביע האש ועזר לו במשימות, כדי להוביל אותו לוולדמורט. לפני שקראוץ' מספיק להרוג את הארי, דמבלדור מגיע ומציל אותו, ויחד עם מינרווה מקגונגל, סנייפ וסיריוס בלק הם מתחקרים אותו תחת השפעת שיקוי ה"וריטסרום", שיקוי שגורם לשותה אותו לדבר רק אמת. לפני שהם מספיקים להסגיר אותו למשרד הקסמים, הם שולחים מצידם סוהרסנים כדי לשאוב את נשמתו. שר הקסמים, קורנליוס פאדג', מסרב להאמין שוולדמורט חזר, ועוזב את הטירה לאחר ריב עם דמבלדור.
הרמיוני מגלה כי ריטה סקיטר, עיתונאית שסיקרה את הטורניר תוך השמצת אנשי הוגוורטס, היא אנימאגית לא-רשומה ויכולה להפוך לחיפושית, וכך יכולה הייתה לצותת להארי, הרמיוני סוחטת אותה להפסיק או שתדווח עליה למשרד הקסמים, תוך שהיא לוכדת אותה בצנצנת.
לאחר סיום שנת הלימודים הארי נפרד מחבריו ומביא לפרד וג'ורג' את כל כספי הזכייה בהם זכה בטורניר.
ביקורת

הספר דורג במקום ה-97 ברשימת 100 הספרים הטובים ביותר של המאה ה-21 של הגרדיאן.
הערות שוליים

↑  סיריוס בלק סיפר להארי מוקדם יותר כי שניהם נהרגו על ידי הילאים בזמן מלחמת הקוסמים הראשונה.
↑  אחיו הצעיר של סיריוס בלאק שנהרג בעת שירותו כאוכל מוות, ופרטים על נסיבות מותו נחשפים בספר השביעי.
↑  נראה שכאן הכוונה היא לאיגור קרקרוף, שמסר מידע מפליל רב על אוכלי המוות בתמורה לשחרורו. מותו נחשף בספר השישי
↑  נראה שהכוונה היא לסוורוס סנייפ, מרגל בשירותו של דמבלדור. עם זאת, בספר השישי מתגלה כי הוא אכן חזר לוולדמורט וסיפק לו מידע, ובכך הציל את עצמו מזעמו של וולדמורט
↑  זהו ברטי קראוץ' הבן, כפי שייתגלה בהמשך הספר
↑  Guardian staff reporter, The 100 best books of the 21st century, The Guardian, ‏6 באוגוסט 2019
| --- | --- |
בקרת זהויות :  NLI: 987007318208805171  GND: 4694594-5  LCCN: no2010031771  MusicBrainz work: 15ec58d3-5823-4927-b594-1b8f580d2c70  SUDOC: 179498177  VIAF: 176092820   WorldCat (עם VIAF): 176092820